Ir-Regolament tal-Kunsill (KE) Nru 2326/2003
tad-19 ta' Diċembru 2003
li jistabbilixxi, għas-sena ta' sajd 2004, il-prezzijiet gwida u l-prezzijiet tal-produzzjoni tal-Komunità għal ċerti prodotti tas-sajd skond ir-Regolament (KE) Nru 104/2000
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitajiet Ewropej,
Wara li kkunsidra r-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akKwakultura [1], u b'mod partikolari l-Artikolu 18(3) u l-Artikolu 26(1) tiegħu,
Wara li kkunsidra l-proposta ta' l-Kummissjoni,
Billi:
(1) L-Artikolu 18(1) u l-Artikolu 26(1) tar-Regolament (KE) Nru 104/2000 jipprovdu illi għandhom Ikunu ffissati gwida ta' prezzijiet u prezz tal-produzzjoni tal-Komunità għal kull sena ta' sajd biex jkunu stabbiliti l-livelli tal-prezzijiet sabiex jkunu mqiegħda fis-suq ċertu prodotti tas-sajd.
(2) L-Artikolu 18(1) tar-Regolament (KE) Nru 104/2000 jeħtieg illi l-gwida ta' prezzijiet tkun iffissata għal kull prodott u għal kull grupp ta' prodott mniżżel fl-Aness I u II ta' dak ir-Regolament.
(3) A bażi tad-data kurrenti disponibbli fuq il-prezzijiet tal-prodotti konċernati u fuq il-kriterja msemmija fl-Artikolu 18(2) tar-Regolament (KE) Nru 104/2000, il-gwida ta' l-prezzijiet għandha tiżdied, tinzamm, jew titnaqqas għas-sena tas-sajd 2004 skond l-ispeċi.
(4) Ir-Regolament (KE) Nru 104/2000 jeħtieġ li l-prezz tal-produzzjoni tal-Komunità jiġi iffisat għal kull prodott mniżżel fl-Aness III tar-Regolament. Madankollu, huwa biżżejjed li jiġi stabbilit il-prezz tal-produzzjoni tal-Komunità ta' wieħed biss mill-prodotti mniżżla fl-Aness III tar-Regolament (KEE) Nru 104/2000, billi l-prezz tal-prodotti l-oħra jista' jiġi kkalkolat permezz ta' fatturi ta' konverżjoni stabbiliti mir-Regolament ta' l-Kummissjoni (KE) Nru 3510/82 [2].
(5) A bażi ta' l-kriterji stabbiliti fl-ewwel u fit-tieni inċiż tal-Artikolu 18(2) u fl-Artikolu 26(1) tar-Regolament (KE) Nru 104/2000, il-prezz tal-produzzjoni tal-Komunità għas-sena tas-sajd 2004 għandu jiżdied.
(6) Stante l-urġenza tal-kwistjoni huwa importanti li jsir eċċezzjoni in kwantu il-perjodu ta' sitt gimgħat imsemmi fil-paragrafu 1(3) tal-Protokoll fuq l-irwol tal-parlamenti nazzjonali ta' l-Unjoni Ewropea anness mat-Trattat ta' Amsterdam,
ADOTTAT DAN IR-REGOLAMENT:
Artikolu 1
Għas-sena ta' sajd mill-1 ta' Jannar sal-31 ta' Diċembru 2004, il-gwida tal-prezzijiet kif provdut fl-Artikolu 18(1) tar-Regolament (KE) Nru 104/2000 għandu jkun kif imniżżel fl-Anness I ta' dan ir-Regolament.
Artikolu 2
Għas-sena tas-sajd mill-1 ta' Jannar sal-31 ta' Diċembru 2004, il-prezzijiet tal-produzzjoni tal-Komunità kif provdut fl-Artikolu 26(1) tar-Regolament (KE) Nru 104/2000 għandu jkun kif imniżżel fl-Anness II ta' dan ir-Regolament.
Artikolu 3
Dan ir-Regolament għandu jidħol fis-seħħ fl-1ta' Jannar 2004.
Dan ir-Regolament għandu jorbot fil-intier tiegħu u japplika direttament fl-Istati Membri kollha.
Magħmul fi Brussel, fid-19 ta' Diċembru 2003.